kk ru kk kk kk kk tt kk kk kk kk kk kk kk es es es en ru en ru kk ru ky kk kk kk bg bg id kk kk de zh kk kk kk kk kk kk kk kk kk kk kk kk kk en kk kk kk kk kk kk kk de fr kk de fr kk de de kk de fr cs ru ru ru ru it ru kk en kk cs de kk de kk de tt de kk de kk de kk de kk de kk de kk de kk de kk kk kk en kk kk kk kk de kk de kk de cs de kk de kk kk ru ky kk ru kk kk kk kk ru uk uk kk es en uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk ru kk
АДАЛДЫҚТЫҢ АЛДАСПАНЫ ЕДІ… — "Алматы-ақшамы" қоғамдық-саяси газеті
Алматы қаласы мәслихаты шешімін мемлекеттік тіркеу туралы АҚПАРАТ
ТМРБ және ТҚҚК – Алматы қ. Департамент жария тыңдауға шақырады
Almaty-akshamy.kz/Оқи отырыңыз/АДАЛДЫҚТЫҢ АЛДАСПАНЫ ЕДІ…
Ол кіріп келгенде  айнала әп-сәтте   мейірім шуағына бөленетін.
Жұрт көп жиналған ортаға түссе, көпшілік  назарын бірден өзіне баурап әкететін.
Біз  үшін Бауржан Бейсенұлы Иска­­ков  әулеттің бетке ұстар асыл  азаматы, шаңырағының алтын діңгегі, абзал әке әрі  сүйіктісінің  сүйеуі, адал жары, отбасының асқар тауы, болаттай берік тірегі, адалдықтың алдаспаны   еді.
Қанаттас қамқоршыл бауыр, пайымы зор  ақылшы аға, пейілі кең  үзеңгілес дос, қашан да көмек қолын созуға дайын тұратын ниеттес әріптес болатын.
Жүрген жерінде көпке  сыйлы, адалдық пен абзалдықты  қастерлеген    бекзат жан еді.
Сансыз көп жүректерге қаяу түсір­ген қайғының қара дауылы ел ардақтысы болған, алпыстың асуына жаңа шыққан  Бауржан  Бейсенұлын  арамыздан мезгілсіз  алып кетіп, әулетіміз қара жамылғалы да қырық күн өтіпті. Сенгіміз келмейді, бірақ  тағдырға не шара дейміз.   Уақыт – емші десек те, орны толмас қазаның жан жарасы жазылар ма…
Біз бүгін барлық туысқанда­рымызға, достарымызға және әкеміз­дің үзеңгілес әріптестеріне, көзкөрген жолдастарына, сондай-ақ,  жеке таныс болмасақ  та арнайы келіп, хабарласып, әулетімізге  басу айтып, қолдау көрсе­тіп, Бауржан Бейсенұлы жайында жанымызға жылы сөздер айтып, ықылас-сезімдерін білдірген барлық азаматтарға өз ризашылығымызды білдіреміз.
Марқұмды еске ала отырып оның өткен өмір іздеріне үңілу — парызы­мыз. Бауржан Бейсенұлы 1956 жылдың бірінші қаңтарында Талдықорған қаласында дүние есігін ашқан. Сонда орта мектепті бітіріп, өзі қалаған маман­дық бойынша жоғарғы білім алып, Алматы жоғары партия мектебін тәмамдаған.
Еңбек жолын қарапайым құры­лысшыдан бастап, көптеген жоғарғы лауазымды қызметтер атқара отырып, өзі қызмет атқарған саласына көптеген жаңалықтар енгізді. Облыстық құрылыс және архитектура бөлімінде инженер-геодезист, бөлім меңгерушісінің орын­ба­сары болды. Арада әскери борышын өтеп келісімен Талдықорған облысына қарасты Қаратал аудандық партия комитеті өндіріс және құрылыс бөлі­мінде нұсқаушы, осы аудандық атқару комитетінде жауапты хатшы, кейіннен Алматы қаласының Мәскеу аудандық партия комитетінде нұсқаушы, Алматы облыстық әкімшілігінің құрылыс бөлімінде жетекші маман, Қазақстан Республикасы Ғылым және жаңа техно­логиялар министрлігінде жалпы бөлімнің бастығы, Алматы қаласындағы «Адат-инновация» корпорациясында директор, Алматы қалалық әкімшілі­гінде құрылыс мәселесі жөніндегі бөлімнің жетекші маманы, Алматы қалалық төтенше жағдай департамен­тінің бастығы, Алматы қалалық әкім­шілігінің бас инспекторы, тағы басқа да лауазымды қызметтер атқарады.
Ол ару қала Алматыны жан-тәнімен қатты жақсы көрді. Өз қаласының парасатты перзенті бола білді. Ең алғаш елімізде қауіпсіздік қызметін ашуға белсене араласып, оның заңдық тұғыр­намасын, ережелерін қағазға түсірген­дердің бірі де Бауржан еді.  Сол кезең­дегі ел астанасының көркейіп, абат­тануына, дамуына  маман ретінде де, азамат ретінде де бір кісідей-ақ  үлес қосты. Осында қызметте жүріп, тұғыры сөгіле бастаған Көктөбенің қауіпсіздігі үшін жанұшыра арпалысты. Бұл, әрине, бүгінде тарихи ақтаңдаққа айналып кеткен оқиға. Сол бір жылдарда, көзкөр­­гендердің айтуынша жер қақ айырылып, Көктөбе төбесіндегі дема­лыс орнына, етегіндегі тұрғын-жайларға қауіп төнген кез болған екен.  Сонда  табиғаттың бұл тосын мінезін дер кезінде байқап, дабыл қаққандардың көш басында Бауржан Бейсенұлы жүріпті. Мінезі тік, әділетсіздікке  жаны қас, ойындағысын бүгіп қалмай, көзге айтатын өр де өжет тұлғалы азамат еді. Тіпті, Мәскеуге дейін барып жүріп, білімімен, біліктілігімен дәлелдемелерін алға тартып, Көктөбенің биігін сақтап қалу шараларын жүргізуге, ұйымдас­тыруға, сөйтіп қауіптің алдын алуға  рұқсат алыпты. Осы арқылы қалалық­тардың қауіпсіздігін сақтап қалуға да өлшеусіз зор үлес қосқанын біреу білер, біреу білмес. Оның ерлікке пара-пар сол қайсар  қадамы ескерусіз қалғаны өкінішті-ақ. Бұл жөнінде  Бауржанмен сол жылдары қоян-қолтық жұмыс істеген, үзеңгілес әріптес достары жиі еске алады.
«Асыл адам айнымас» дейді халық даналығы. Бауржан Бейсенұлы қайда, қандай лауазымды қызметтер атқарса да, өзін  білгір маман, ұйымдастыру­шы­лық қабілеті зор, адамгершілігі жоғары адам ретінде көрсете білді. Өмірінің соңына дейін адал өмір сүруге, доста­рына, туыстарына, жақындарына көмек­тесуге, басқаларға үлгі болуға тырысты. Еңбек еткен ортасына, айналасына  мейірім­ділік, кішіпейілділік шуағын шашты.
«Қанаты бүтін сұңқар жоқ, тұяғы бүтін тұлпар жоқ» десек  те, бүгінде Бауржан Бейсенұлының  орны қоғамда да, әулетте де ойсырап тұр. Әттең, амал не, сұм ажалға қарсы тұрар шара бар ма…
Оның жарқын бейнесі бәріміздің жүрегімізде мәңгі сақталмақ!
Facebook Twitter Google+ VKontakte Odnoklassniki WhatsApp Telegram Viber Email арқылы бөлісу Басып шығару
ДАРА ТҰЛҒАНЫҢ ДАРА ЖОЛЫ
Василий ЛИВАНОВ: МЕН «МЫС САЛТ АТТЫ» ТУРАЛЫ ФИЛЬМДІ НЕ ҮШІН ТҮСІРДІМ?
Добавить комментарий Отменить ответ
Ваш e-mail не будет опубликован. Обязательные поля помечены *
Алматы қаласы мәслихаты шешімін мемлекеттік тіркеу туралы АҚПАРАТ
СӘТ САПАР, «Жас өркен» театры!
ШЕБЕРЛІК СЫНЫБЫНЫҢ БЕРЕРІ КӨП
Қамқор болсаң, алғыс аласың
ТМРБ және ТҚҚК – Алматы қ. Департамент жария тыңдауға шақырады
Алғыс айту – парызым
Алты жүзден астам адамның 196-сы ғана жұмыспен қамтылған
МЕМЛЕКЕТТІК ТІЛДІҢ СОТ ӨНДІРІСІНДЕ ҚОЛДАНЫЛУЫНЫҢ ЖАЙ-КҮЙІ
Қазақстан Республикасының Президенті-Елбасы Н.Ә. Назарбаевтың Қазақстан халқына Жолдауы
ҚАЗАҚСТАННЫҢ 100 ЖАҢА ЕСІМІ
№26, 28 ақпан, 2019 жыл
ДАРА ТҰЛҒАНЫҢ ДАРА ЖОЛЫ
Василий ЛИВАНОВ: МЕН «МЫС САЛТ АТТЫ» ТУРАЛЫ ФИЛЬМДІ НЕ ҮШІН ТҮСІРДІМ?
Газет Қазақстан Республикасының Мәдениет және ақпарат министрлiгiнде тiркелiп, тiркеу туралы №13246-Г куәлiгi берiлген.
Мекен-жайымыз: Индекс: 050022, Шевченко көшесi, 106 А
Тел.: +7 727 292 66 50,
Факс: +7 727 292 66 48
© Copyright 2019, "Алматы-ақшамы" қоғамдық-саяси газеті. Барлық құқықтар қорғалған.
Facebook Twitter Google+ WhatsApp Telegram Viber